SPIŠSKÁ NOVÁ VES
Galéria umelcov Spiša
Stále expozície: Terra Gothica – Gotická cesta v obrazoch zo zbierok GUS. Nová stála expozícia Jozefa Hanulu zachytáva život a dielo maliara, ktorého tvorba zasiahla do vývoja slovenského výtvarného umenia na začiatku 20. storočia. Výstavy: Jubilanti 2013 – prehodnotenie akvizičnej činnosti v rámci výstavného cyklu Zo zbierok galérie – výber diel jubilantov. Výstava Čerenie vôd – Za veľkou mlákou – unikátna výstava desiatich clevelandských sochárov, interpretujúca fenomén vody.
Multifunkčné energeticko-banícke centrum
STM – Vysunutá expozícia: História baníctva na Spiši. Stála výstava: Zbierka nerastov Jitky Bohovicovej reprezentuje 515 kusov vzoriek zo Slovenska, Čiech a 23 krajín sveta. Do 30. septembra potrvá v priestoroch centra výstava Hlavne autom, vlakom a raketou menej. Sedemdesiate a osemdesiate roky 20. storočia v karikatúrach z časopisu Roháč vo výbere Fera Jablonovského prezentované nielen ako dokument doby, ale aj ako trvalá hodnota našej kultúry.
Hommage to Jozef Haščák
Galéria umelcov Spiša pripravila výstavu pod názvom Hommage to Jozef Haščák - spomienkový album súčasných slovenských výtvarníkov a diela J. Haščáka zo súkromnej zbierky. Výstava potrvá do 13. septembra. V ponuke je aj výstava zo zbierok GUS – Jubilanti 2014.
Baníctvo piatich nerastov
V rámci Dní európskeho kultúrneho dedičstva sa v utorok o 16. hod. v priestoroch Multicentra uskutoční prednáška Baníctvo piatich nerastov v Novoveskej Hute. Prednášať budú Jozef Daniel a Marián Jančura.
Cvičenia jogy pre seniorov
V stredu o 10.15 hod. sa v Jogacentre uskutočnia Cvičenia jogy pre seniorov (začiatočníkov). Program: fyzické cvičenia zamerané na precvičenie celého tela, špeciálne cvičenia na chrbát a kĺby, dýchacie a relaxačné cvičenia.
Dvorné dialógy
V rámci Dní európskeho kultúrneho dedičstva sa v Múzeu Spiša uskutočnia v stredu o 16. hod. Dvorné dialógy. Prednáška na tému Práca archeológa pri výskume stredovekých kláštorov a zaniknutých sídiel je venovaná výstave Život za kláštornými múrmi. Prednášať bude Matúš Hudák.
Fajna folklórna fotka
V stredu o 16.30 hod. sa vo foyer Spišského osvetového strediska uskutoční vernisáž výstavy Fajna folklórna fotka. Témou výstavy sú zachytené momenty zo 42. ročníka Spišských folklórnych slávností v Spišskom Podhradí, na Spišskom salaši. Výstava je prístupná do 14. októbra.
Galéria umelcov Spiša
Na štvrtok o 16. hod. pripravila Galéria umelcov Spiša podujatie Orbis pictus / Rozhovory o umení: Naši jubilanti – Alexander Jiroušek, Štefan Hudzik, Imrich Svitana. Beseda s významnými regionálnymi výtvarníkmi, moderovaná Bohumírom Bachratým a Luciou Benickou. Prezentácia diel jubilantov zo zbierok galérie – uvádza Kamila Paceková. Počas Dní európskeho kultúrneho dedičstva sa v piatok od 9. do 19. hod. uskutočnia v priestoroch GUS komentované a individuálne prehliadky aktuálnych výstav galérie. V ten istý deň o 16. hod. je na programe akcia Ženy On line 2 – Ručný papier. Jednoduchá výroba hárkov ručného papiera z odpadového kartónu.
Akustický koncert
V piatok o 18. hod. pripravila čajovňa Alchýmka Akustický koncert autorskej tvorby Jána Pramuka a Veroniky Vojtkovskej.
Divadlo Kontra
Divadlo Kontra pripravilo na piatkový večer o 19. hod. predstavenie Žena v čiernom. Brilantný viktoriánsky thriller, mrazivý príbeh mladého londýnskeho advokáta Arthura Kippsa, prichádzajúceho do odľahlého sídla na úhorných močariskách. V pondelok o 19. hod. zahrajú hru Nenávidím. Uletene zábavná jazda o našej nie veľmi zábavnej každodennosti...
Spišské divadlo
Spišské divadlo sa v piatok o 19. hod. predstaví hrou Ženský zákon (Po špiski); klasika v spišskom nárečí. V nedeľu o 15. hod. zahrajú herci SD Spišskú rozprávku (Za dve kvapky veľa vody).
Kino Mier
V utorok o 19. hod. premietne kino Mier americkú drámu Chlapčenstvo, v stredu o 19. hod. nemeckú komédiu Fakjú pán profesor, od štvrtka do soboty o 19. hod. dokumentárny životopisný film o Paľovi Demitrovi: 38. V sobotu o 17. hod. je na programe česká hudobná rozprávka Traja bratia, v nedeľu a v pondelok o 17. hod. film Mikulášove šibalstvá na prázdninách, o 19. hod. romantická americká komédia Lepšie teraz ako nikdy.
Športová hala
V stredu a vo štvrtok o 15. hod. sa uskutoční v Športovej hale Deň otvorených dverí VK Spišská Nová Ves – nábor žiačok pre volejbal. Volejbalový klub pozýva dievčatá vo veku 8 – 11 rokov. Program: testovanie fyzickej a dispozičnej schopnosti dievčat na volejbal spolu s kvalifikovanými trénermi VK SNV, ukážky volejbalových činností v podaní extraligových hráčok VK SNV, diskusia rodičov s trénermi a členmi výboru VK SNV o volejbale a jeho podmienkach v rámci klubu a mesta. V sobotu a v nedeľu od 9. hod. budú zápoliť volejbalistky na 7. ročníku volejbalového turnaja žien O pohár primátora mesta.
Zimný štadión
V piatok o 17. hod. SNV - P. Bystrica, 1. liga dospelí; v sobotu o 14. hod. SNV - Žilina, extraliga dorast; v nedeľu o 10.30 hod. SNV - Trenčín, extraliga dorast, o 17. hod. SNV - Prievidza, 1. liga dospelí
Výstup na vežu
Osemdesiatsedemmetrová veža farského kostola Nanebovzatia Panny Márie sa nachádza v samotnom centre mesta. Je to najvyššia kostolná veža na Slovensku. Vďaka svojej výške je od roku 2008 zapísaná do Knihy slovenských rekordov. Veža poskytuje domácim a turistom nádherný výhľad na mesto a široké okolie. Výstupy na ňu prebiehajú od pondelka do piatka dopoludnia o 10. a 11. hod., popoludní každú hodinu od 13. do 16. hod. V prípade väčšej skupiny je možný výstup na vežu aj počas víkendu na základe predošlej objednávky.
Zoologická záhrada
Zoologická záhrada je do 30. októbra otvorená každý deň okrem pondelka od 10. do 18. hod.
Krytá plaváreň
Krytá plaváreň je otvorená v pondelok od 15. do 20.30 hod, od utorka do piatku od 8. do 12. hod. a od 13. do 20. 30. hod., v sobotu a v nedeľu od 9. do 20.30 hod. Ranné plávanie sa uskutoční v pondelok a vo štvrtok od 6.30 do 7.45 hod.
Pohotovosť lekární
Od 9. do 14. septembra bude mať pohotovosť lekáreň Tesco, Medza 15, tel.č.: 053/417 68 84, od 15. do 21. septembra lekáreň Statim, Štefánikovo námestie 10, tel.: 053/442 82 77.
Pohotovosť lekárov a zubárov
Dospelí a deti v pracovných dňoch od 15.30 do 7. hod. ráno, víkendy a sviatky nonstop. Zubná pohotovosť – víkendy a sviatky od 8. do 12. hod.
LEVOČA
U nás na Spišu
SNM –Spišské múzeum pripravilo rozsiahlu výstavu venujúcu sa zvykom a tradíciám v obciach v okolí Levoče, hmotnej a duchovnej kultúre spišského ľudu. Výstava potrvá do konca septembra.
Vidieť rukami
SNM – Spišské múzeum v Levoči a Slovenská knižnica pre nevidiacich Mateja Hrebendu v Levoči sprístupnili netradičnú dotykovú výstavu určenú aj pre zrakovo hendikepovaných ľudí, nazvanú Vidieť rukami. Vystavené diela sochárky Marianny Machalovej Jánošíkovej v priestoroch historickej radnice v Levoči sú zriedkavá prezentácia umeleckej tvorby mladej ženy, ktorá prišla o zrak. Výstava potrvá do 11. septembra.
Levočské kino
LEVOČA. Levočské kino premietne v stredu a v sobotu o 19. hod. romantický film USA Láska na karí, vo štvrtok a piatok o 19. hod. dokumentárny živitopisný film SR s názvom 38. Na sobotu a nedeľu o 17. hod. je pripravená francúzska animovaná komédia Chrobáčikovia: Údolie stratených mravčekov.
SPIŠSKÉ PODHRADIE
Spišský hrad
Spišský hrad je pre verejnosť otvorený od 9. do 19. hod. Návštevníci sa dostanú do areálu hradu na stredné a dolné nádvorie. Turisti si tiež budú môcť prejsť vyhliadkovú trasu po dolnom nádvorí. V prípade dobrých poveternostných podmienok bude možný vstup aj do horného hradu a na terasy hradných palácov. V prípade zhoršených poveternostných podmienok môže byť pohyb po hrade obmedzený, alebo areál hradu na nevyhnutný čas uzatvorený.
Múzeum dedičstva
V utorok o 16. hod. otvoria na Mariánskom námestí č. 34 Múzeum geológie a archeologického dedičstva. Počas otvorenia si návštevníci budú môcť vypočuť prezentáciu o zozbieraných artefaktoch, vzniku múzea a príbehy spojené so zhromaždenými pokladmi. V priestoroch sú vystavené predmety z minulosti, využívané v poľnohospodárstve a iných remeslách.
Agroturizmus
V utorok počas celého dňa sa v reštaurácii U kastelána uskutoční beseda, ktorej hlavnou témou budú agroturizmus, rozvoj vidieka a využitie prírodného bohatstva. V hodinových prednáškach sa prítomní účastníci dozvedia napríklad o zabudnutých a menej známych druhoch rastlín, sociálno-ekonomickom rozvoji rodinných fariem a vidieka, šamanských rastlinách dlhovekosti či liečivých rastlinách v boji s únavou. Beseda sa začne o 9. hod. a skončí o 16. hod.
Umenie a meditácia
V sobotu v Dome pôvodných remesiel v Spišskom Podhradí otvoria výstavu Umenie a meditácia v Spišskom Jeruzaleme.
KROMPACHY
Krytá plaváreň
Krytá plaváreň v Krompachoch je opäť otvorená – v sobotu a nedeľu od 14. do 20. hod. Informácie na čísle: 053/445 25 18, 0915 969 030.
Štadión pod Okrúhliskom
Multifunkčné športovo – kultúrne zariadenie je otvorené od pondelka do piatka od 9. do 14. hod. počas prázdnin a sviatkov pre deti a mládež. Od pondelka do piatka od 15. do 20. hod. počas roka rezervované pre ostatnú verejnosť podľa dohody so správcom. V sobotu a nedeľu od 11. do 20. hod. verejnosť podľa individuálnej dohody so správcom. Rezerváciu je potrebné si dohodnúť vopred.
OBCE
Dni sv. Huberta
V sobotu sa počas celého dňa uskutoční v Bijacovciach 14. ročník tradičného podujatia na počesť sv. Huberta, patróna poľovníkov – Dni sv. Huberta. Pripravený je bohatý kultúrny program s množstvom sprievodných podujatí.
ROZLÚČILI SME SA
Etela Danitová, 1940
Leopold Dirga, 1939
Ján Klapáč, 1929
Jolana Székelyová, 1935
Margitta Riššová, 1927
Peter Drusa, 1955
NARODILI SA
Monika Plutová, 17. 8. 2014
Patrik Koky, 17. 8. 2014
Dominik Staššík, 18. 8. 2014
Zina Ľorková, 19. 8. 2014
Barbora Lorincová, 19. 8. 2014
Tobias Tulej, 24. 8. 2014
Ondrej Janus, 25. 8. 2014